  Виталий Пронин Туннэ 18.30 часын Удмурт кун университетлэн библиотекаяз возьматозы «Вифлеем кизили» вертеп. Сое пуктӥз тодмо режиссёр Ольга Александрова оскисьёслэн «Странник» театренызы ӵош. Нош кыӵе вертепсы удмуртъёслэн?Вертеп - со сӥньыс вылын ошиськись мунёоосын бадӟым сандык. Пушказ ик спектакльёс но ортчо, ӵемысь соос Библиысь темаослы сӥземын. Таӵе амалэн пуктӥськись спектакльёсты но вертеп ик нимало.Библиотекалэн актовой залаз адӟыны луоз Иисуслэсь вордӥськемзэ. Кызьы вера Ольга Александрова, та тодмо тема удмурт улонэн, культураен герӟамын луоз.- Ымусьтон дыръя мунёоосын шудон, спектакль пуктон - пӧртэм интыосын ӟеч сямлы пӧрмемын, - вера искусствоосъя кандидат, суредась Ирина Уварова-Даниэль. - Котькуд шаерын аслаз вертепез. Кылсярысь, Испаниысь сандыксы пичи, пушказ - азвесь гид но азвесь адямиос, нош али вордӥськем пиналэз бадӟыматӥсь пияла пыр гинэ адӟыны луэ. Хантыослэн одӥг уг, трос пиналъёс вордӥсько. Португалиын сандыксы - курегпуз, пушказ - Иисус вордӥське.Нош кыӵе вертепсы удмуртъёслэн? Спекталь кутскон азьын библиотекаын адӟыны луоз Елена Ковычеваен лэсьтэм пӧртэм вертеп театръёсты но суредасьлэсь Ирина Уварова-Даниэльлэсь суредъёссэ. Теги: кытынкумар театр удмуртлык  